Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Direkcije za koordinaciju policijskih tijela Ministarstva sigurnosti Bosne i Hercegovine

**INTERNI NATJEČAJ**

**za popunu radnih mjesta državnih službenika**

**u Direkciji za koordinaciju policijskih tijela Bosne i Hercegovine**

**1/01 Stručni savjetnik - portparol**

**1/02 Šef Odjela**

**1/03** **Stručni savjetnik za administraciju i održavanje mreža**

**1/04** **Stručni savjetnik za normativno - pravne poslove**

URED RAVNATELJA

**1/01 Stručni savjetnik – portparol**

**Opis poslova i radnih zadataka**: Obavlja poslove vezano za informiranje javnosti iz nadležnosti Direkcije i poduzima aktivnosti u cilju ostvarivanja javnosti rada Direkcije po odobrenju i naputcima ravnatelja i zamjenika ravnatelja i šefa ureda; sudjeluje u izradi obavještava medije o najavljenim protokolarnim kontaktima; priprema press konferencije; koordinira izradu projekta internog komuniciranja; uređuje web stranicu, biltene, brošure i promo materijale; svakodnevno surađuje sa predstavnicima medija; priprema osnove za prezentaciju Direkcije javnosti i predlaže oblike i sadržaje informiranja javnosti o aktivnostima Direkcije; surađuje sa glavnim i odgovornim urednicima javnih glasila, službama za informiranje i drugim tijelima u oblasti javnog informiranja; organizira pripremu podataka, informacija i drugih materijala i po potrebi sudjeluje u njihovoj pripremi za istupanje ravnatelja i zamjenika ravnatelja u javnim glasilima; vrši i druge poslove koje mu odredi šef Ureda ili ravnatelj. Za svoj rad je odgovoran Šefu Ureda.

**Posebni uvjeti:** Visoka stručna sprema društvenog smjera ili ekvivalent Bolonjskog sustava studiranja; najmanje tri godine radnog iskustva na istim ili sličnim poslovima; položen stručni upravni ispit; poznavanje engleskog jezika i rada na računalu.

**Status:** državni službenik – stručni savjetnik

**Broj izvršitelja:** jedan (1)

**Mjesto rada:** Sarajevo

SEKTOR ZA STRATEŠKU ANALIZU, PROCJENE, PLANIRANJE I IT

Odjel za IT potporu

**1/02 Šef Odjela**

**Opis poslova i radnih zadataka**: Šef odjela za IT potporu neposredno rukovodi radom odjela i odgovoran je za pravovremeno, zakonito i pravilno izvršavanje poslova iz djelokruga Odjela, dodjeljuje ih neposrednim izvršiteljima, neposredno izvršava najsloženije poslove, surađuje sa drugim odjelima u Sektoru, sudjeluje u izradi nacrta planova rada, podnosi izvješće o radu odjela, obavještava pomoćnika ravnatelja o potrebama za upošljavanje državnih službenika i uposlenika u odjelu, obavlja i druge poslove na zahtjev pomoćnika ravnatelja, kome podnosi izvješće o svom radu. Za svoj rad odgovoran je pomoćniku ravnatelja.

**Posebni uvjeti:** Elektrotehnički fakultet ili drugi tehnički fakultet informatičkog smjera; najmanje četiri godine radnog iskustva; položen stručni upravni ispit; poznavanje engleskog jezika.

**Status:** državni službenik – šef unutarnje organizacione jedinice.

**Broj izvršitelja:** jedan (1)

**Mjesto rada:** Sarajevo

**1/03 Stručni savjetnik za administraciju i održavanje mreža**

**Opis poslova i radnih zadataka**: Usmjerava i raspoređuje poslove iz oblasti administracije i održavanja mreža i prati dinamiku izvršavanja istih; obavlja poslove uspostavljanja mreža; vrši instalaciju i testiranje uspostavljenih mrežnih sustava; obavlja poslove administriranja i održavanja mrežnih sustava; radi i druge poslove po nalogu šefa Odjela, za svoj rad je odgovoran Šefu Odjela.

**Posebni uvjeti:** Elektrotehnički fakultet, Prirodno matematički fakultet ili drugi tehnički fakultet informatičkog ili telekomunikacijskog smjera; najmanje tri godine radnog iskustva; položen stručni upravni ispit; poznavanje engleskog jezika.

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

SEKTOR ZA LJUDSKE RESURSE, PRAVNE, FINANCIJSKO-MATERIJALNE POSLOVE I PISARNICU

Odjel za normativno pravne poslove

**1/04 Stručni savjetnik za normativno - pravne poslove**

**Opis poslova i radnih zadataka**: Stručni savjetnik za normativno - pravne poslove obavlja poslove koji zahtijevaju stručnost i samostalnost u radu, daje mišljenja, sudjeluje i pomaže u izradi zakona i podzakonskih akata iz nadležnosti Direkcije, sudjeluje u izradi pravnih mišljenja, informacija, analiza i izvješća iz nadležnosti Direkcije, prati legislative iz nadležnosti Direkcije, te pruža stručnu pomoć u realizaciji najsloženijih normativno-pravnih poslova iz nadležnosti Direkcije, vodi odgovarajuće evidencije sukladno sa pozitivnim pravnim propisima, te dostavlja periodična izvješća o svom radu šefu Odjela za normativno – pravne poslove, kome odgovara za svoj rad.

**Posebni uvjeti:** Pravni fakultet; najmanje tri godine radnog iskustva na istim ili sličnim poslovima; položen stručni upravni ispit; poznavanje rada na računalu.

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

***Na ovaj natječaj mogu se prijaviti samo osobe uposlene kao državni službenici u Direkciji za koordinaciju policijskih tijela Bosne i Hercegovine.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

**Dodatna napomena:**

* Prije postavljenja, odnosno prijama u radni odnos, za sve kandidate sa liste uspješnih kandidata, obaviće se sigurnosne provjere sukladno sa postupkom za izdavanje dozvole za pristup tajnim podacima određenog stupnja povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih akata donesenih na temelju navedenog Zakona.
* Sukladno sa člankom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata ustvrdi sigurnosna smetnja.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja stranog jezika (osim za poziciju 1/04);
* dokaza o traženoj razini znanja rada na računalu (samo za pozicije 1/01 i 1/04).

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **17.02.2023. godine** putem poštanske službe preporučenom pošiljkom na adresu:

**Direkcija za koordinaciju policijskih tijela BiH**

**„Interni natječaj za popunu radnih mjesta državnih službenika u Direkciji za koordinaciju policijskih tijela BiH“**

**Aleja Bosne Srebrene bb, 71000 Sarajevo.**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.